**ამბროლაურის მუნიციპალიტეტის მეორე მოწვევის საკრებულოს**

**მეთორმეტე მორიგი სხდომის**

**ო ქ მ ი №09**

*ქ. ამბროლაური, ბრატისლავა რაჭის ქ. N11 27 აპრილი 2022 წელი (11:00 სთ)*

ამბროლაურის მუნიციპალიტეტის მეორე მოწვევის საკრებულოს მეთორმეტე მორიგი სხდომა შედგა ამბროლაურის მუნიციპალიტეტის საკრებულოს რეგლამენტის 47-ე მუხლის პირველი პუნქტის საფუძველზე.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 29 წევრი: ასლან საგანელიძე, დავით ხუციშვილი, ზაალ მეტრეველი, დავით გოგსაძე, პაატა მაჭანკალაძე, ქრისტინე კობახიძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, ბაქარ გობეჯიშვილი, სოსო ჭელიძე, ლევან ჯმუხაძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, დავით მიქიაშვილი, მურმან ქველიძე, ბაკურ სანთელაძე, ნინო ჯოხაძე, ბეჟანი დარახველიძე, ლელა რობაქიძე, ანა გურგენიძე, მაკა გოცირიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, მერიის საფინანსო სამსახურის უფროსი ბეჟან კობახიძე, მერის თანაშემწე გიორგი ნატმელაძე, მერიის ადმინისტრაციული სამსახურის უფროსის მოვალეობის შემსრულებელი თამარ ქევანაშვილი, გაზეთის ,,ამბროლაურის მოამბე“ რედაქტორი დალი დარახველიძე.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

ასლან საგანელიძე მიესალმა სხდომის დამსწრე წევრებს, მუნიციპალიტეტის მერს, მოწვეულ სტუმრებს. ასლან საგანელიძემ მიულოცა აღდგომის ბრწყინვალე დღესასწაული, დაადასტურა ქვორუმი და საკრებულოს წარუდგინა საკრებულოს ბიუროს სხდომით და საკრებულოს გეგმით დამტკიცებული მორიგი სხდომის დღის წესრიგის საკითხები, ასევე საკრებულოს აცნობა, რომ კანონმდებლობის შესაბამისად მერის მიერ ინიცირებით წარმოდგენილი იქნება ორი საკითხი, რომელზეც განმარტებას მერი ზვიად მხეიძე გააკეთებს. საკითხები განხილულია საკრებულოს კომისიის მორიგ სხდომებზე, ამიტომ საკრებულოს სხდომა შედარებით ოპერატიულად წარიმართება, რადგან დღეს 12 საათზე დაგეგმილია შეხვედრა ჩამოსულ სამხედრო წარმომადგენლებთან, შეხვედრა ამ დარბაზში შედგება და დასწრება შესაძლებელია.

ზვიად მხეიძემ აღნიშნა, რომ საკრებულოს მორიგ სხდომას ემატება ორი საკითხი, ერთი სოფლის მხარდაჭერის პროგრამის ფარგლებში განსახორციელებელი პროექტებია შესაბამისი დასახელებით და თანხებით, მეორე კი არის მუნიციპალიტეტის მიერ გამზადებული პროექტები, რომელიც თანხების მოძიების შემდეგ განხორციელდება.

საკრებულოს სხდომის თავმჯდომარემ, ასლან საგანელიძემ კენჭისყრაზე დააყენა ბიუროს მიერ დამტკიცებული საკრებულოს მორიგი სხდომის დღის წესრიგის პროექტი დამატებული საკითხის გათვალისწინებით.

კენჭისყრის შედეგად მომხრე:29; წინააღმდეგი: არცერთი, დამტკიცდა ცვლილებით

დ ღ ი ს წ ე ს რ ი გ ი

1. ამბროლაურის მუნიციპალიტეტის მერიის ადმინისტრაციული სამსახურის უფროსის ანგარიში 2022 წლის პირველ კვარტალში გაწეული საქმიანობის შესახებ

*მომხსენებელი თამარ ქევანაშვილი - ამბროლაურის მუნიციპალიტეტის მერიის პირველადი სტრუქტურული ერთეულის ადმინისტრაციული სამსახურის უფროსის მოვალეობის შემსრულებელი*

1. ამბროლაურის მუნიციპალიტეტის 2022 წლის ბიუჯეტის პირველი კვარტლის შესრულების შესახებ

*მომხსენებელი ბეჟან კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის საფინანსო სამსახურის უფროსი*

1. „საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან ამბროლაურის მუნიციპალიტეტში 2022 წელს განსახორციელებელი პრიორიტეტული პროექტების დაფინანსების მიზნით მომზადებული საპროექტო წინადადებების მოწონების შესახებ“ ამბროლაურის მუნიციპალიტეტის საკრებულოს 2021 წლის 29 დეკემბრის N104 განკარგულებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

1. საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

1. სხვადასხვა.
2. **მოისმინეს:** ამბროლაურის მუნიციპალიტეტის მერიის ადმინისტრაციული სამსახურის უფროსის მოვალეობის შემსრულებლის თამარ ქევანაშვილის ანგარიში 2022 წლის პირველ კვარტალში გაწეული საქმიანობის შესახებ

*ანგარიში თან ერთვის*

ამირან ლომთაძემ აღნიშნა ანგარიში განხილულია საკრებულოს მორიგ კომისიის სხდომებზე და მხოლოდ კითხვების დასმის რეჟიმით ვიმუშაოთ, მან დასვა შეკითხვები: ძირითადად რა საკითხებს ეხებოდა კანცელარიაში შემოსული 1427 განცხადება/მომართვა? რას შეეხებოდა გამართული სასამართლო პროცესები? რატომ მოხდა ვადა გადაცილება წერილების წარმოებაში? ვადაგადაცილებული წერილები რამ განაპირობა? რატომ გაფორმდა ხელშეკრულება ,,ინტერპრესნიუსთან“ და ,,კვირა ჯი“-სთან და არა სხვასთან? რა ხდება ქალბატონ მანანა ლომთაძესთან დაკავშირებით? გამართლდა თუ არა ეს ქალბატონი სასამრთლო პროცესზე? მიუხედავად იმისა, რომ არ გვაქვს არანაირი პოლიტიკური გადაკვეთა ქალბატონ მანანასთან, მაგრამ არ არის სასურველი სისტემიდან მოხდეს მისი დაჩაგვრა.

თამარ ქევანაშვილმა დასმულ კითხვებს გასცა პასუხი, კერძოდ აღნიშნა, რომ შემოსული წერილები ძირითადად იყო სოციალური და ჯანდაცვის პროგრამების სარგებლობის მიზნით, იყო დანაშთი ქონების და ადგილწარმოშობის თაობაზე, იყო მოსახლეობის ერთობლივი განცხადებები გზის და სანიაღვრე არხის მოწყობისთვის, ერთი განაცხადი შეეხებოდა უმეთვალყურეო ძაღლების პრობლემას. რაც შეეხება სასამართლო პროცესებს, ჩატარდა სამი სასამართლო პროცესი ,,მშენებელის“ საჯარიმო სანქციის თაობაზე, რომელმაც შეასრულა ჭრებალოს, ბუგეული და მეორე საჯარო სკოლის რეაბილიტაცია, სამუშაოებისთვის მას დაეკისრა პირგასამტეხლო და ითხოვს, რომ შემცირდეს ეს თანხა, მიიჩნევს შეუსაბამოდ. შემდეგი შეკითხვა ეხებოდა გაფორმებულ ხელშეკრულებას ,,ინტერპრესნიუსთან“ და ,,კვირა ჯი“-სთან, რომელიც გამარტივებული შესყიდვის შედეგად გაფორმდა, მათ ჰქონდათ მუნიციპალიტეტებთან მუშაობის გამოცდილება და მოსახლეობის მეტად ინფორმირებისთვის, კანონმდებლობის შესაბამისად არის ისეთი ღირებულების რომ გაფორმდეს გამარტივებული შესყიდვით ხელშეკრულება. რაც შეეხება ქალბატონ მანანა ლომთაძეს, 2019 წელს დასრულდა სასამრთლო პროცესი, პროცესზე ბათილად იქნა ცნობილი გათავისუფლების ბრძანება, მუნიციპალიტეტს დაევალა იძულებითი განაცდურის ანაზღაურება 2017 წლის 26 ოქტომბრამდე მანამ სანამ მობილობის პროცესი დასრულდებოდა, ამ ვადაში მას მიეცა დაახლოებით 9000 ლარი, შემდეგ ჩაირიცხა მოხელეთა რეზერვში, რის საფუძველზე მას ჰქონდა მუნიციპალიტეტებში გამოცხადებულ დახურულ კონკურში მონაწილეობის მიღების უფლება, ასევე მიღო კომპენსაციის თანხა, რასაც ითვალისწინებდა რეზერვში ჩარიცხვის ვადა, 6 თვის მისის თანამდებობრივი სარგოს ოდენობით, ჯამში გამოვიდა დაახლოებით 14000 ლარამდე, ისე ეხლა ითხოვს ანაზღაურდეს იმ ორი წლის თანხაც. მისი მოთხოვნილი თანხას მუნიციპალიტეტი ვერ გასცემს, რადგან სასამართლოს ეს თანხა არ დაუწესებია მუნიციპალიტეტისთვის, რაც დაეკისრა მიეცა.

ზვიად მხეიძემ განმარტა, რომ მანანა ლომთაძე დაახლოებით ითხოვს 70000 ლარს, ეს არის 2015 წლის 15 აგვისტოდან დღემდე განაცდური, სასამრთლოს გადაწყვეტილება რომ იყოს ამის აღსრულება მუნიციპალიტეტი ვალდებული იქნებოდა შეესრულებინა, მის მიერ ვრცელდება ცრუ ინფორმაცია, რაც იყო სასამართლოს გადაწყვეტილებით ყველაფერი აღსრულებულია მუნიციპალიტეტის მიერ. მუნიციპალიტეტის მიერ არ ყოფილა მისი უპატივცემულობის შემთხვევა, პირიქით ყველაფერი აღსრულებულია.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის მერიის ადმინისტრაციული სამსახურის უფროსის 2022 წლის პირველ კვარტალში გაწეული საქმიანობის შესახებ ანგარიშის დამაკმაყოფილებლად შეფასებას.

კენჭის ყრის შედეგად მომხრე:27; წინააღმდეგი: 2 (ამირან ლომთაძე, ბაქარ გობეჯიშვილი);

**გადაწყვიტეს:** ამბროლაურის მუნიციპალიტეტის მერიის ადმინისტრაციული სამსახურის უფროსის 2022 წლის პირველ კვარტალში გაწეული საქმიანობის შესახებ ანგარიში შეფასდეს დამაკმაყოფილებლად.

1. **მოისმინეს:** ამბროლაურის მუნიციპალიტეტის მერიის საფინანსო სამსახურის უფროსის ბეჟან კობახიძის მოხსენება ამბროლაურის მუნიციპალიტეტის 2022 წლის ბიუჯეტის პირველი კვარტლის შესრულების შესახებ

*ანგარიში თან ერთვის*

ასლან საგანელიძემ აღნიშნა, რომ საკითხი განხილულია საკრებულოს მორიგი კომისიის სხდომებზე, ასევე შეკითხვების ფორმატით განვაგრძოთ მუშაობა, მომხსენებელს მივმართოთ შეკითხვებით.

ამირან ლომთაძემ დასვა შეკითხვა საინტერესოა მიმდინარე ბიუჯეტის შესრულების მაჩვენებლები როგორია?

ბეჟან კობახიძემ განმარტა, რომ მიმდინარე პერიოდში შემოსავლების კუთხით არ არის პრობლემა, მისაღები დღგ-ს წილი გაიზრდება, წინა წელთან შედარებით 600000-650000 ლარით მეტია, ასევე გააქტიურებულია პრივატიზებით მიღებული შემოსავალი და ბუნებრივი რესურსების მოსაკრებლით მიღებული თანხები, შემდგომში ჭარბი შემოსული თანხების სხვადასხვა მიმართულებით გადანაწილების შესაძლებლობა გვექნება.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის 2022 წლის ბიუჯეტის პირველი კვარტლის შესრულების შესახებ ანგარიშის დამაკმაყოფილებლად შეფასებას.

კენჭის ყრის შედეგად მომხრე:27; წინააღმდეგი: 0 (არ მიიღეს მონაწილეობა კენჭისყრაში ამირან ლომთაძე, ბაქარ გობეჯიშვილი);

**გადაწყვიტეს:** ამბროლაურის მუნიციპალიტეტის 2022 წლის ბიუჯეტის პირველი კვარტლის შესრულების შესახებ ანგარიში შეფასდეს დამაკმაყოფილებლად.

1. **მოისმინეს:** ამბროლაურის მუნიციპალიტეტის მერის ზვიად მხეიძის მოხსენება „საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან ამბროლაურის მუნიციპალიტეტში 2022 წელს განსახორციელებელი პრიორიტეტული პროექტების დაფინანსების მიზნით მომზადებული საპროექტო წინადადებების მოწონების შესახებ“ ამბროლაურის მუნიციპალიტეტის საკრებულოს 2021 წლის 29 დეკემბრის N104 განკარგულებაში ცვლილების შეტანის თაობაზე

*პროექტი თან ერთვის*

ზვიად მხეიძე მიესალმა საკრებულოს სხდომის დამსწრე წევრებს, მიულოცა აღდგომის ბრწყინვალე დღესასწაული და აღნიშნა, განკარგულების პროექტით წარმოდგენილია ის პროექტები რომლებიც მომზადებულია მუნიციპალიტეტის მიერ და შესაბამისი თანხის მოძიების შემდეგ დრო არ დაიკარგოს, წარუდგინა საკრებულოს ჩამონათვალი პროექტების ღირებულებით.

ამირან ლომთაძემ დააყენა სოფელ ახალსოფლის გზის მოწესრიგების საჭიროების საკითხი.

ზვიად მხეიძემ აღნიშნა, რომ ახალსოფლის გზის პრობლემა წინა საარჩევნო დაპირებაა, წარმოდგენილი პროექტები წინა წელს გამზადდა, მიმდინარე წელსაც გამზადება პროექტები, ყველა ერთდროულად ვერ გამზადდა, ეტაპობრივად გამზადდება ყველა პროექტი.

ბეჟან დარახველიძემ აღნიშნა, რომ ყველა წარმოდგენილი პროექტი კარგია და სოფლებში გზები მოსაწესრიგებელია, იმ სოფლებში რომლებშიც გზები მოეწყობა, კერძოდ სოფელ ღვიარაში, ხომ არ აჯობებს საკანალიზაციო სისტემები მოეწყოს და მერე გზების რეაბილიტაცია განხორცილდეს, რამდენჯერმე მოსახლეობასთან შეხვედრის დროს ამ თემაზეა საუბარი, რომ ჯერ მოეწყოს საკანალიზაციო სისტემა და მერე გზა, რომ არ გამოიწვიოს შემდგომ გზის დაზიანება.

ზვიად მხეიძემ განმარტა, რომ საკანალიზაციო ქსელის მოწყობა ძალიან ძვირია.

ბეჟან დარახველიძემ ასევე აღნიშნა, რომ სოფელ ბოსტანაში ასევე რამდენიმე ოჯახს აქვს საკანალიზაციო ჭები, რომელიც გზებზე გამოდის, ეს თემა პრაქტიკულად ძალიან სერიოზული თემაა, გარემოს დაცვის, სანიტარული სამსახურები ყურადღებას არ აქცევენ ამ პრობლემას. ეს სერიოზული პრობლემაა, ამის მოგვარების გარეშე რთულია.

ზვიად მხეიძემ აღნიშნა, რომ ეს მუნიციპალიტეტისთვის ძალიან მაშტაბური პრობლემაა, რაც კოლოსალურ თანხებთანაა დაკავშირებული, ალბათ სასურველია სეპტიკები, გამწმენდი ნაგებობი მოსახლობამ პირადად მოაწყონ ეზოებში.

ამირან ლომთაძემ დასვა შეკითხვა ვინ გააკეთა პროექტები და ღირებულება ვინ დათვალა?

ზვიად მხეიძემ განმარტა, რომ ტენდერის შედეგებით იქნა შერჩეული და ექსპერტიზაც გაიარა.

სიმონ ჭელიძემ დასვა შეკითხვა, სოფელ გორისუბანში, ხრაკელების უბანში რა იგეგმება?

ზვიად მხეიძემ განმარტა, რომ სოფელ გორის უბანში მოწესრიგდება მალევე პრობლემები.

საკრებულოს თავმჯდომარემ, ასლან საგანელიძემ აღნიშნა, რომ ეს პროექტები უნდა იყოს მოწონებული, რომ თანხების არსებობის შემდეგ ეს პროცედურები არ იყოს გასავლელი და თანხების მოძიების შემდეგ პირდაპირ დაიწყება განხორციელება.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან ამბროლაურის მუნიციპალიტეტში 2022 წელს განსახორციელებელი პრიორიტეტული პროექტების დაფინანსების მიზნით მომზადებული საპროექტო წინადადებების მოწონების შესახებ“ ამბროლაურის მუნიციპალიტეტის საკრებულოს 2021 წლის 29 დეკემბრის N104 განკარგულებაში ცვლილების შეტანის თაობაზე განკარგულების დამტკიცების საკითხს.

კენჭის ყრის შედეგად მომხრე:29; წინააღმდეგი: არცერთი;

**გადაწყვიტეს:** მოწონებულ იქნეს „საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან ამბროლაურის მუნიციპალიტეტში 2022 წელს განსახორციელებელი პრიორიტეტული პროექტების დაფინანსების მიზნით მომზადებული საპროექტო წინადადებების მოწონების შესახებ“ ამბროლაურის მუნიციპალიტეტის საკრებულოს 2021 წლის 29 დეკემბრის N104 განკარგულებაში ცვლილების შეტანის თაობაზეგანკარგულება

1. **მოისმინეს:** ამბროლაურის მუნიციპალიტეტის მერის ზვიად მხეიძის მოხსენება საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ

*პროექტი თან ერთვის*

ზვიად მხეიძემ აღნიშნა, რომ სოფლის მხარდაჭერის პროგრამის ფარგლებში გამოიყო თანხა 784000 ლარი, რაც საჭიროებს ჩვენი წილობრივი, მცირედი თანადაფინანსების თანხების დამატებას და ბიუჯეტში ასახვას, დაწყებულია პროექტირებაზე მუშაობა, შედგება ხარჯთაღრიცხვა და მაისის თვეში დაიწყება ხელშეკრულებების გაფორმება, წარუდგინა ყველა პროექტი და მისის ღირებულება, რაც განკარგულების პროექტით არის წარმოდგენილი, სადაც იყო მოსახლობის მხრიდან მოთხოვნა გათვალისწინებული იქნა და თანხები დაემატა, სადაც არის მცირედი პროექტები განსახორციელებელი, ადგილობრივ ბიუჯეტში თანხების გაჩენის შემთხვევაში ყველა მოთხოვნა, ყველა პრობლემა, რაც მოსახლობის მხრიდან იქნა დასმული შედგება რეესტრი და პრიორიტეტების მიხედვით, 30000-50000 ლარის ფარგლებში ყველას შევეხებით და შევეცდებით წელსვე მოვაგვაროთ.

ზაალ მეტრეველმა აღნიშნა, რომ მხარს უჭერს წარმოდგენილ პროექტს, სოფელ იწაში მოსახლობის მიერ შერჩეული (სასოფლო წყლის მოწესრიგება) განსახორციელებელი პროექტის შემდეგ, სანამ დაითვლებოდა ხარჯი აღმოჩნდა, რომ 3000 ლარი აკლდება, სასურველია დაემატოს და მომავალში გათვალისწინებულ იქნეს.

ზვიად მხეიძემ განმარტა, რომ 3000 ლარზე ცალკე უნდა დაიწყოს სამუშაო, 10000 ლარის რომ დასრულება.

საკრებულოს თავმჯდომარემ, სხდომის თავმჯდომარემ, ასლანს საგანელიძემ კენჭი უყარა საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ განკარგულების დამტკიცების საკითხს.

კენჭის ყრის შედეგად მომხრე:29; წინააღმდეგი: არცერთი;

**გადაწყვიტეს:** საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებელი პროექტების ფონდიდან სოფლის მხარდაჭერის პროგრამის ფარგლებში, ამბროლაურის მუნიციპალიტეტში დასაფინანსებელი პროექტების ნუსხის დამტკიცებისა და გამოყოფილი თანხის დასახლებების მიხედვით განაწილების შესახებ განკარგულება დამტკიცდეს.

ზვიად მხეიძემ განმარტება გააკეთა 27 აპრილის შეხვედრის თაობაზე, კერძოდ აღნიშნა, რომ წინა პერიოდში მუნიციპალიტეტში სტუმრად იყვნენ გენერლები რეზერვისტთა რიგებში მოსახლეობის ჩარიცხვის საკითხებზე. ისაუბრა პირობებზე, დღეს ისევ ეს თემაა შეხვედრის და ასევე სტუმრად არიან ამერიკელები, რომლებიც მუნიციპალიტეტისთვის ტექნიკის და სხვადასხვა საჭირო ინვენტარის საჩუქრად გადაცემას გეგმავენ დაახლოებით მილიონის ფარგლებში.

სხდომის ოქმს სხდომის [აუდიო ჩანაწერი CD დისკზე](27.04.2022წ..m4a) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე